Rowers vlug met miljoene in Upington-rooftog | Maroela Media
Gewapende rowers het vermoedelik miljoene rande tydens 'n transitorooftog naby die Kalahari Mall in Upington in die Noord-Kaap gebuit.
Kol. Athlenda Mathe, polisiewoordvoerder, sê vyf mans het Dinsdag omstreeks 06:00 in 'n swart Toyota Avanza 'n geldwa by die verkeersirkel naby die sentrum van die pad afgedwing. Die geldwa het tot stilstand gekom.
"Die mans het uit die motor geklim en die veiligheidswagte met vuurwapens gedreig," sê Mathe.
"Hulle het met meer as R4,5 miljoen se kontant gevlug."
Volgens Mathe is niemand tydens die rooftog beseer nie. Die polisie is op hoë gereedheidsgrondslag geplaas en 'n grootskaalse soektog na die rowers is tans aan die gang.
"Enigiemand met inligting wat tot die rowers se inhegtenisneming kan lei, moet die polisie dadelik kontak."
Mathe het die gemeenskap ook gewaarsku om nie self die rowers te konfronteer nie omdat hulle swaar gewapen is en as gevaarlik beskou word.
Die bestuur van die Kalahari Mall het die voorval aan Maroela Media bevestig.
Ek dog dan nou die geldkaste kan nie oopgemaak word nie, en as dit nie reg oopgemaak word nie, word kleurstof oor al die geld gespuit…of so iets. En die voertuie is sterker as tenks…oor 'n week word die wagte weer aangekeer….
Ons het dan sulke wetsgehoorsame burgers in die land , hoe gebeur dit dan ?? Miskien kan Me. Sisulu dit vir ons beantwoord ?? Vra maar net .
Wie sit regtig agter hierdie transito rooftogte?
…..vereker nie jou gewone dief nie
…. Dalk swaar kanonne in politiek?
Sou dit nie beter wees om met ongemerkte voertuie die geld te vervoer nie, en dan vanselfsprekend nie altyd dieselfde ongemerkte voertuie te gebruik nie. Die geldwa's is mos n teiken & dien duidelik nie die doel van beskerming en ondeurdringbaarheid nie